Teamoversigt

En teamoversigt i **KBHFF-termer** er en **vagtplan** og en **medlemsliste** i et og samme dokument. Afdelinger med teamstruktur har teamoversigter. KBHFF startede ikke med at have teamstruktur. Det er noget, som blev udviklet undervejs. Fra 2012 til 2014 blev alle lokalafdelinger i KBHFF, pånær én, omlagt til teamstruktur. Vesterbro udviklede **laugstruktur** som alternativ til teamstruktur. Med laugstruktur er medlemslisten separat fra vagtplanen, og medlemslisten kaldes for en **laugoversigt**.

Teamoversigter er regneark, som viser, hvilke medlemmer der er aktive i lokalafdelingen
En teamoversigt er et regneark, hvori alle medlemmer fra en lokalafdeling er skrevet op. Øverst i teamoversigten er afdelingens **teams** præsenteret. Oftest er hvert team navngivet efter en farve, f.eks. team rød eller team blå. Og oftest er der fire teams, således at man som medlem af afdelingen har vagt hver fjerde uge. Under de **lokale** teams i teamoversigten er afdelingens medlemmer, som tager vagter i fælles teams, i lokale arbejdsgrupper, i fælles arbejdsgrupper og i fælles projektgrupper, listet op. Således er teamoversigten den komplete liste over aktive medlemmer i en afdeling. Det er der, man ser, hvem som er aktiv i lokalafdelingen.

Teamoversigter bruges når der skal sendes lokale nyhedsmails
Fordi teamoversigten er en komplet og opdateret liste over alle aktive medlemmer i en lokalafdeling, bruges den af nogle butiksgrupper, når der skal sendes lokale **nyhedsmails** ud til afdelingens medlemmer. Man vil gerne undgå, at medlemmer som er passive modtager nyhedsmails. Derudover bruger distributionsgruppen afdelingernes teamoversigter og vagtplaner til at finde kontaktoplysninger på modtagvagter og emballagevagter hver eneste onsdag. Oplysningerne skrives på **pakkesedlen (ugens pose)**, så chauffører og fælleslagervagter kan kontakter afdelingerne med beskeder onsdag formiddag.

//Læs mere om, hvorfor vi har teamoversigter på wikisiden om teamstruktur. På siden kan du også læse om fordele og udfordringer med teamstruktur og laugstruktur.//